kardosdrur/scandi-wiki huggingface dataset:
New Adventures in Hi-Fi

New Adventures in Hi-Fi er det tiende studiealbum af det amerikanske alternative rockband R.E.M.. Det blev udgivet i 1996 som deres femte større udgivelse på Warner Bros. Records d. 9. september 1996. New Adventures in Hi-Fi var det sidste album, hvor medstifter og trommeslager Bill Berry medvirkede, idet han forlod bandet året efter. Det var også det sidste album for deres oprindelige manager Jefferson Holt og producer Scott Litt, som de havde samarbejdet med over en længere periode.

Modtagelse 
Albummet blev generelt positivt modtaget af anmeldere og fans.

New Adventures in Hi-Fi er siden kommet på flere lister over de bedste albums fra 1990'erne eller nogensinde:

Magnet: Top 60 Albums 1993–2003 (#20)Mojo: The 100 Greatest Albums of Our Lifetime 1993–2006 (#20)

Det var også at finde på flere liste over årets bedste udgivelse for 1996:Eye Weekly (#11)The Face (#28)Magnet (#26)Mojo (#4)New Musical Express (#16)Q (unranked)Rock Sound (French edition) (#2)Rolling Stone (#4)Spin (#11)Village Voice'' (#11)

Spor 
Alle sange er skrevet af Bill Berry, Peter Buck, Mike Mills og Michael Stipe:

The Hi Side
"How the West Was Won and Where It Got Us" – 4:31
"The Wake-Up Bomb" – 5:08
"New Test Leper" – 5:26
"Undertow" – 5:09
"E-Bow the Letter" – 5:23
"Leave" – 7:18

The Fi Side
"Departure" – 3:28
"Bittersweet Me" – 4:06
"Be Mine" – 5:32
"Binky the Doormat" – 5:01
"Zither" – 2:33
"So Fast, So Numb" – 4:12
"Low Desert" – 3:30
"Electrolite" – 4:05

Referencer

Eksterne henvisninger 
 

R.E.M.-album
Album fra 1996
Marcel Bezençon Awards

Marcel Bezençon Awards blev første gang udleveret i løbet af Eurovision Song Contest 2002 i Tallinn, Estland til ære for de bedste konkurrerende sange i finalen. Grundlagt af Christer Björkman (Sveriges repræsentant i Eurovision Song Contest 1992 og nuværende leder af Delegationen for Sverige) og Richard Herrey (medlem af Herreys, Eurovision Song Contest 1984 vinder fra Sverige). Priserne er opkaldt efter skaberen af den årlig konkurrence, Marcel Bezençon.

Priserne er opdelt i tre kategorier:

 Press Award - gives til den bedste sang, som stemmes på af akkrediterede medier og presse under arrangementet.
 Artistic Award - Præsenteret for den bedste artist som stemmes på af kommentatorerne (fra 2010). Indtil 2009 blev prisen vedtaget af tidligere vindere.
 Composer Award - En jury bestående af de deltagende komponister stemmer på den bedste og mest originale komposition.

I 2008 blev en særlig pris afgivet, Poplight Fan Award, vedtaget af fans på den svenske hjemmeside poplight.se og præsenteres for deres favorit debuterende kunstner (under 25 år).<ref name="Bezençon fans"

Vindere

Press Award

Artistic Award

Stemt af tidligere vindere

Stemt af kommentatorer 
Siden 2010 har showets kommentatorer erstattet de tidligere vindere, som jury.

Composer Award 
Denne pris blev første gang præsenteret i 2004, hvor den erstatter Fan Award.

Referencer 

Eurovision Song Contest
European Broadcasting Union
Bæltepladen fra Langstrup

Bæltepladen fra Langstrup er en bælteplade med den diameter på 28 cm, der sad i bæltet foran på underlivet. Den er af bronze og er fra ca. 1400 f.Kr. Den blev fundet i 1879 i en mose ved Langstrup i Nordsjælland. Den er det ene af motiverne på de danske 200-kronesedler, der kom i omløb den 19. oktober 2010. Bæltepladen er i dag på Nationalmuseet i København.

Kilder

Galleri

Ekstrerne henvisninger 

Nordiske oldsager fra Bronzealderen
Kunsthistorie
Genstande i Nationalmuseet
Arkæologiske fund fra Danmark
Universumhuset

Universumhuset (eller blot Universum) er en bygning der er centralt placerat på Umeå Universitets campus, som rummer Aula Nordica, studenterforeningskontor, restauranter, café, frisørsalon og studierum. Bygningen ejes af Akademiska Hus .

Historie 
"At give universitetet et multiaktivitetshus var et vigtigt punkt på dagordenen ved udgangen af 1960'erne. Idéen om en central bygning hvor alle studenterne og almenheden skulle kunne omgås, spise og slappe af voksede ud af den ånd af kollektiv fællesskab der prægede stundenterlivet på det tidspunkt", skriver Katrin Holmqvist i sin bog om arkitekturen ved Umeå Universitet.

I 1970 stod de første dele af huset færdig, med en fløj for Umeå studenterforening, danselokaler og en centralt placeret restaurant, som på det tidspunkt var Europas største. i 1988 blev Aula Nordica opført, og i 1997 blev den bygget om og udvidet. I september 2006 belv Universumhuset genindviet efter omfattende renoveringer.

Ved et idéseminar i foråret 2014 blev tre forslag til en ny ombygning af Universum fremlagt, med den ambition atter at gøre huset til en naturlig indgang til universitetet og et centrum for information og service, både til studenter, personale og besøgende.

Kilder

Eksterne henvisninger  
  Umeå universitet: Universum mitt på campus 

Umeå Universitet
Umeå
Branslottet

Branslottet (rumænsk: Castelul Bran; tysk: Törzburg; ungarsk: Törcsvár) er et slot nær byen Bran ved Brașov i Rumænien, og er et kendt vartegn i landet. Slottet ligger på grænsen mellem Transylvanien og Valakiet på DN73. Det er kendt som "Draculas slot" (selvom det er et blandt flere slotte, der ligger mellem Transylvanien og Valakiet), og bliver markedsført som hjem for titelkarakteren i Bram Stokers bog Dracula. Der er dog intet, der tyder på, at Stoker kendte til slottet, da han skrev sin bog. Slottet har svage forbindelse til Vlad Dracula, som er den formodede inspiration til Dracula. Den hollandske forfatter opdagede, at den lokation som Stoker egentligt havde i tankerne til Draculas slot, var en tom bjergtop, kaldet Izvorul Călimanului, 2.033 moh., som ligger i de transylvanske Keleman Alper, nær den tidligere grænse til Moldova.

Slottet blev opført i 1122 af den Tyske Orden og området hvor det ligger var i mange år befolket af siebenbürgen-sakserne.

Slottet er åbent for turister, og udstiller kunst og møbler, der blev indsamlet af Dronning Marie af Rumænien. Efter jerntæppets fald er slottet blevet givet tilbage til Maries efterkommere. I foråret 2014 blev slottet sat til salg for 430 mio. kr.

Referencer

Eksterne henvisninger 

Slotte i Rumænien
Wenzel Rotkiær Wildenradt

Wenzel Rotkiær (Rotkier, Rothkirck) (von) Wildenradt (Wildenrath, Wildenrad) (1745 – 1799) var en dansk-norsk officer, bror til Christian Henrich Wildenradt.

Han var søn af kaptajn, senere karakteriseret oberst Johan Wildenradt (1707-1776, gift anden gang 1765 med Anne Cathrine Wilhelmine Haffner, 1743-1820) og Cathrine Magdalene Kaas (1720-1752). 

Wildenradt blev femten år gammel fændrik ved Kongens Livregiment, det senere Norske Livregiment i København og blev i 1772 kaptajn og kompagnichef i en noget aparte pionérbataljon, der oprettedes samme år til vedligeholdelse af de kongelige haver. Fra 1772 til 1782 var han kaptajn ved det Nordenfjeldske hvervede Infanteriregiment i Trondhjem og kom så til Sjællandske geworbne Infanteriregiment. Han blev oberstløjtnant, og fra 1789 til 1796 var han kommandør for Slesvigske Infanteriregiment. I 1796 blev han udnævnt til generalkrigskommissær og fik siden titel af oberst.

I forbindelse med Christiansborg Slots brand i 1794 stod Wildenradt i spidsen for en indsamling til slottets genopførelse:

5. juli 1775 ægtede han på Akershus Henrika Antoinette Müller (1754-?).

Kilder 
 Niels Friis: Slesvigske Fodregiment - i krig og fred, 1953.
 Slægtsside

Officerer fra Danmark
Krigskommissærer fra Danmark
Danskere i 1700-tallet
Nordmænd i 1700-tallet
Stødtal

Stødtal er et udtryk for et objekts, som regel en bolds, hoppeevne.  Et objekts hoppeevne afhænger hvor stor en del af sin mekaniske energi objektet afgiver ved sammenstød med underlaget. Det er muligt at benytte stødtal til at sammenligne og vurdere et objekts hoppeevne.

Definition og formler
Stødtal for objekt er defineret som forholdet mellem farten af objektet før og efter dets kontakt med underlaget. 

Da det er nemmere at måle højder end hastigheder er der en anden formel for stødtallet der bruger objektets faldhøjde før dets sammenstød med underlaget og springhøjden efter den har kontakten med underlaget. Formlen bliver udledt ved at bruge formlen for farten i nedslaget:

Ud fra formlen kan vi altså udregne objektets fart inden den rammer gulvet, som vi kalder :. Efter at objektet rammer underlaget springer den op igen med farten : og når højden :. Da objektet ikke falder, men i stedet springer opad kan vi ikke bruge formlen : til at finde farten. Efter at objektet har nået  falden den igen mod jorden og når inden den rammer jorden farten :. Når objektet er i luften bliver den, når man ser bort fra luftmodstanden, ikke udsat for nogen ydre påvirkning og den befinder sig der i et lukket mekanisk system. I et lukket mekanisk system er summen af den potentielle og kinetiske energi konstant. Da derved ikke mistes nogen mekanisk energi fra objektet hopper op til den rammer underlaget igen og der i nedslagspunkterne ingen potentiel energi er, er den kinetiske energi og derved farten i nedslagspunkterne ens. Det vil sige at : og : kan sættes lig hinanden og vi kan derved sætte udtrykket for   og   ind i formlen for stødtallet. 

  
Derved kan vi opskrive stødtallet som:

Eksterne links 
 Artikel om stødtal på Wolfram.com 
  
 Chris Heckers introduktion til fysik 
 "Getting an extra bounce" af Chelsea Wald 
 FIFA Quality Concepts for Footballs – Uniform Rebound  
  

Mekanik
Shenandoah National Park

Shenandoah National Park er en nationalpark i delstaten Virginia i USA. Parken blev etableret 26. december 1935, og er på 805 km². 

De vigtigste naturattraktioner i parken er bjergkæden  Blue Ridge Mountains, der er dækket af løvskove, som er hjemsted for dyr i titusindvis. Vejen Skyline Drive og vandrestien Appalachian Trail gennemløber hele den smalle park, som har flere end 800 km vandrestier langs udsigtspunkter og vandfald ved Shenandoahfloden. Det var 1.076.150 besøgende til parken i 2006. 

En stor del af landarealet er defineret som vildmark og er beskyttet som en del af National Wilderness Preservation System. Det højeste bjerg i parken er Hawksbill Mountain som er 1.235 moh.

Shenandoah National Park går gennem otte counties i delstaten Virginia, og den spektakulære og populære Skyline Drive som går tværs gennem parken fungerer som grænse mellem disse. Vest for Skyline Drive, fra nordvest mod sydvest, ligger Warren, Page, Rockingham og Augusta County. Øst for vejen ligger Rappahannock, Madison, Greene og Albemarle County.

Arbejdet med at oprette Shenandoah-parken blev påbegyndt i 1926, og parken blev etableret 26. december 1935. Det meste af området var tidligere i privat eje, og blev opkøbt af delstaten.

Se også
Nationalparker i USA

Eksterne kilder/henvisninger 

Officielt websted

Nationalparker i USA
Virginia
1000-kroneseddel

1000-kronesedlen er en dansk pengeseddel. Det er den højeste seddel i Danmark. Den blev indført den 11. marts 1975 med 1972-serien; før den tid var 500-kronesedlen den højeste seddel. 

1000-kronesedlen tegner sig for ca 48 pct. af seddelomløbet.

Serier og motiver

2009-serien 

Den 24. maj 2011 blev 1000-kronesedlen udsendt i en ny udgave, som en del af opdateringen mellem 2009 og 2011 af alle danske pengesedler.

Sedlen er, som de øvrige sedler i den nye serie, designet af kunstneren Karin Birgitte Lund. På forsiden optræder Storebæltsbroen, og på bagsiden er Solvognen afbilledet sammen med et kort over Storebælt, med placeringerne for broen og fundet af Solvognen markeret med cirkler.

1997-serien 
1000-kronesedlen blev udsendt i en opgraderet version november 2004. Motiverne var de samme som på den tidligere 1000-kroneseddel fra 1998. Der var et dobbeltportræt af Anna Ancher og Michael Ancher på forsiden. Motivet på bagsiden var inspireret af en turneringsscene fra Bislev Kirke i Nordjylland.

1972-serien 
Motivet på forsiden var et portræt af Thomasine Heiberg. På bagsiden var et egern.

Kilder 

Pengesedler fra Danmark
Numismatik
Erro

Erro har flere betydninger:
Erro (Spanien) - en kommune i autonome region Navarra.
Erro (månekrater) - et nedslagskrater på Månen.
Johan Eskild de Falsen

Johan Eskild de Falsen er navnet på flere personer:

 Johan Eskild de Falsen (justitsråd) (1689-1758) – dansk justitsråd og godsejer
 Johan Eskild de Falsen (generalkrigskommissær) (1726-1808) – dansk generalkrigskommissær og godsejer, nevø til den foregående
Johan Eskild de Falsen (justitsråd)

Johan Eskild de Falsen (1689 – 1758) var en dansk godsejer, bror til Enevold de Falsen.

Virke 
Han var søn af Falle Petersen (1625-1702) til Østrupgård, blev medlem af Kommercekollegiet, kommerceråd og slutteligt justitsråd. Sammen med sin bror blev han ved patent af 18. august 1758 adlet som tak for tjenester for kongen, da han "i seneste Krig havde gjort sig fortjent til Søs". Han døde senere samme år.

Falsen købte på auktion i 1722 herregården Søbo, hvor han moderniserede hovedbygningen for midler, han havde fået i sit andet ægteskab. 10. oktober 1753 fik et interessentskab, hvori de Falsen deltog, kgl. privilegium på at oprette et sæbesyderi og en oliemølle i Odense. De andre deltagere var borgmester Wolrat Holm og købmand Peter Eilschov.

Ægteskab og børn 
Han blev gift første gang 1725 med Margrethe Maria Frawn (1689-1729) og anden gang med Johanne Tommerup (1710-1740).

Falsen havde kun døtre. Margrethe Marie de Falsen (12. maj 1730 - 8. maj 1795) arvede Søbo og ægtede Carl Leopold von Scherewien og siden Johan Andreas Cramer, mens Sophie Amalie de Falsen (død 18. august 1808) blev gift med sin fætter, generalkrigskommissær Johan Eskild de Falsen.

Kilder 
 Ferdinand von Krogh: "Falsen", Dansk Adelskalender, 1878. 

Johan Eskild 1
Justitsråder fra Danmark
Godsejere fra Danmark
Danskere i 1700-tallet
Fabrikanter fra Danmark
Personer fra Fyn
Embedsmænd fra Danmark
Otto Zytphen-Adeler

Gebhard Elimar Otto baron Zytphen-Adeler (født 2. november 1843, død 20. august 1917) var en dansk landmand og hofjægermester, bror til Frederik og Christopher Zytphen-Adeler.

Han var søn af lensbaron G.F.O. Zytphen-Adeler og hustru født Løvenskiold. Han var forpagter af Marienberg ved Vordingborg og blev hofjægermester.

Han blev gift 2. juli 1872 med Elisabeth Auguste Anna de Falsen (1. juli 1850 - 18. juli 1921 i Roskilde), datter af kaptajn Enevold de Falsen og Auguste Alexandrine født Christmas. Hun var indtil da indskrevet i Vallø Stift.

Kilder 
 Ferdinand von Krogh: "Falsen", Dansk Adelskalender, 1878. Online-udgave

Otto
Baroner fra Danmark
Hofjægermestre fra Danmark
Landmænd fra Danmark
Danskere i 1800-tallet
Danskere i 1900-tallet
Jämtkraft Arena

Jämtkraft Arena er en fodbold- og eventsarena i Östersund i Sverige. Den ligger i den nordlige bydel, tæt på Östersunds skistadion og Arctura.

Arenaen består af to opvarmede fodboldbaner med kunstgræs, med tribuner på A-banen. Begge baner er belyst. Til fodboldsæsonen 2013 byggedes en ståpladstribune på den ene kortside. 

Der findes en VIP-restaurant med udsigt over banerne.

Fodbold

Foreninger
Östersunds FK (ÖFK), som i 2013 spiller i Superettan og Östersunds DFF (ÖDFF), som spiller i damernes division 1 norra, har Jämtkraft Arena som hjemmearena.

Publikumsrekord
Arenaens publikumsrekord på 6.028 tilskuere blev sat den 29. juni 2013 da Östersunds FK spillede uafgjort (1-1) mod Hammarby IF i Superettan.

International fodbold
I 2014 lægger arenaen græs til ConIFA VM i fodbold 2014.

Events 
Foruden sport er arenaen også en eventsarena. Östersunderne har blandt andet kunnet se forestillinger med Rhapsody in Rock og Cirkus Scott.

Hovedsponsor 
Jämtkraft AB er hovedsponsor for arenaen.

Eksterne henvisninger

Sport i Östersund
Fodboldstadioner i Sverige
Etableret i 2007
ConIFA

ConIFA (Confederation of Independent Football Associations) er en fodboldorganisation for hold fra nationer og etniske minoriteter,
der ikke er medlemmer af FIFA. Organisationen blev grundlagt i 2014.

ConIFA World Football Cup 
ConIFA World Football Cup, også kendt som Minoritets-VM, er en international fodboldturnering som organiseres af ConIFA.

ConIFA World Football Cup 2014 

Den første ConIFA World Football Cup blev spillet i Östersund i Sverige mellem den 1. og 8. juni 2014, med Sápmi/Sameland som værter. Katalonien, Rapa Nui og Quebecvar tilmeldt, men har trukket sig ud.

Vinder af turneringen blev Nice, der vandt finalen med 5-3 efter forlænget spilletid og straffesparkskonkurrence over Isle of Man

Deltagende lande 
 Irakisk Kurdistan
 Padanien
 Sápmi
 Zanzibar
 Arameans Suryoye
 Nagorno-Karabakh
 Occitanien
 Nice
 Abkhasien
 Darfur
 Ellan Vannin
 Tamilske Eelam

Se også 
 Viva World Cup
 Skånelands Fodboldforbund
 Mikronation

Kilder

Ekterne henvisninger 
 ConIFA officiell webbplats
 WORLD CHAMPIONSHIP 2014

Fodboldorganisationer
Organisationer i Europa
Etableret i 2014
Vild Smith

Vild Smith (ofte skrevet Vild $mith) er en dansk rapgruppe fra Horsens. Gruppen består af medlemmerne Esben Iversen (HvidMayn) og brødrene Moses Luxhøj (Vild Ting) og Daniel Jensen (Vild Son). Vild Smith vandt Karrierekanonen i 2013.

De fik for alvor et hit i radioerne med singlen "På det shit igen". Debutalbummet Lever det liv udkom den 2. juni 2014.

Diskografi

Album 
 Lever det liv (2014)
 Straight Fire (2015)

EP'er 
 Alle er her (2016)

Singler

Referencer 

Hiphopgrupper fra Danmark
Musikgrupper fra 2013
Yr.no

yr.no er en norsk websted for vejrudsigter og anden meteorologisk information. Den drives som et samarbejde mellem Norsk rikskringkasting (NRK) og Meteorologisk institutt (norsk pendant til Danmarks Meteorologiske Institut).

På webstedet kan man finde automatisk genererede vejrvarsler (som grafer og kort) for 900.000 steder i Norge og 9 millioner steder i verden. For Norge kommer i tillæg bearbejdede tekstvarsler fra Meteorologisk institutt, radar- og satellitbilleder, klimatologiske data og en række specialvarsler. Derudover er der nyheder og populærvidenskabelige artikler relateret til vejr og klima. Vejrvarslerne er baseret på data fra Meteorologisk institutt og de internationale samarbejdspartnere til instituttet (ECMWF, EUMETSAT etc.). 

Meget af informationen på yr.no er tilgængelig i XML-format, sådan at dele af den (fx varsel for et enkelt sted) kan inkluderes på andre hjemmesider og nettjenester.

yr.no blev officielt åbnet 19. september 2007 efter at have været i åben beta-drift fra juni samme år. Hjemmesiden fik hurtigt stor popularitet, og i sommeren 2008 passerede den 1,3 millioner ugentlige brugere og i sommeren 2009 2,4 millioner brugere. Sommeren 2010 blev 3 millioner ugentlige brugere passeret, desuden, på de travleste dage passeredes 1 million brugere. I 2012 nåede siden 4 millioner ugentlige besøgende. Eftersom yr.no teknisk hører under NRKs hjemmesider, har den store besøgsmængde bidraget til at gøre nrk.no til et af Norges 2–5 mest besøgte websteder.

Samtidig med lanceringen af yr.no indførte Meteorologisk institutt en ny prispolitik, som indebærer at det meste af instituttets grundlagsdata er gratis. 

Hjemmesiden fik allerede i 2007 Rosing-prisen i to kategorier, for bedste netsted og bedste sprog. I 2012 modtog hjemmesiden mærket for godt design og var finalist til innovations-prisen for universel udformning.

yr.no var tidligere netadressen til trawlerrederiet Ytre Rolløya AS.

På norsk bruges ordet "yr" om nedbør med meget små vanddråber el. snefnug. Man siger f.eks. at nedbøren gik fra regn til yr.

Eksterne henvisninger 
 yr.no

Netmedier
NRK
Meteorologi
Klima
Etableret i 2007
ConIFA VM i fodbold 2014

ConIFA VM i fodbold 2014 () er en fodboldturnering, der bliver afholdt i Östersund i
Sverige, med Sameland som værter, mellem den 1. og den 8. juni 2014 af organisationen ConIFA. Turneringen bliver også kaldt for minoritets-VM, da der kun deltager hold, der ikke er organiseret under FIFA

Det er første gang turneringen afholdes.

Vinderen af turneringen blev Nices landshold, som efter forlænget spilletid og straffesparkskonkurrence vandt med 5-3 over Ellan Vannin

Turnering 
I maj 2013 annoncerede ConIFA at Sameland var blevet valgt til at afholde den første ConIFA World Football Cup i Östersund,
Sverige. Det bliver en slutrunde hvor holdene blive inviteret til at deltage. Alle kampene spilles i perioden
1. - 8. juni 2014 på Östersunds stadion Jämtkraft Arena.

Deltagere 
De tolv deltagende hold blev udtrukket til tre grupper af fire hold for de indledende runder. Holdene blev i første
omgang inddelt i 3 puljer, som de herefter blev udtrukket fra. Lodtrækningen blev foretaget af ConIFA World President Per-Anders Blind i
Östersund den 24 marts 2014. Efter inddelingen i grupper blev holdet fra Quebec i gruppe C udskiftet med et hold fra Sydossetien og holdet fra Zanzibar i gruppe D blev udskiftet med et hold fra Nice.

Kampe

Gruppespil

Gruppe A 

|}

Gruppe B 

|}

Gruppe C 

|}

Gruppe D 

|}

Slutspil

Eksterne henvisninger 
 Officiel hjemmeside

Kilder 

ConIFA
Fodbold i 2014
Tullamore Dew

Tullamore Dew er et mærke af blended irsk whiskey produceret af William Grant & Sons. Den blev først destilleret i byen Tullamore i County Offaly i 1829. Det meste kommer fra New Midleton Distillery i County Cork (ejet af Pernod Ricard) og whiskey fra Jameson, Powers, Paddy og andre produkter fra Irish Distillers. (DEW er direktøren Daniel E. Williams' initialer). Den irske C&C Group solgte i 2010 mærket til William Grant & Sons.

Whisky fra Irland
Fødevarevirksomheder fra Irland
Theodore Roosevelt National Park

Theodore Roosevelt  National Park  er en nationalpark i delstaten North Dakota i USA. Parken blev etableret 10. november 1978, og er på 285 km². De vigtigste naturattraktioner i nationalparken er landskabstypen badland (et tørt, lerholdigt erosionslandskab), et rigt dyreliv, og kulturhistorien knyttet til Roosevelts liv, jagt og ejendomme i området. 

Parken består af tre separate områder i den  vestlige del af Nord-Dakota, som alle ligger indenfor Little Missouri Rivers afvandingsområde. Disse delene er North Unit, South Unit og Elkhorn Ranch Unit som ligger mellem de to andre. Maah Daah Hey Trail knytter de tre sektioner sammen.

Parken er opkaldt efter Theodore Roosevelt (1858–1919), som var USAs præsident 1901-09. Han både ejede og arbejdede på en ranch som nu er bevaret i parken. Roosevelt var først medejer i Maltese Cross Ranch fra 1883, og etablerede i 1884 Elkhorn Ranch. Han boede her en kort periode, men knyttede stor personlig interesse til området, og skrev naturbreve herfra både i avisene og i tre bøger: Hunting Trips of a Ranchman (1885), Ranch Life and the Hunting Trail (1888) og The Wilderness Hunter (1891). 

De første initiativer til at bevare området kom efter Roosevelts død. Under New Deal-politikken 1934-41 blev der anlagt faciliteter  for friluftsliv i området, som i 1935 blev beskyttet som Roosevelt Recreation Demonstration Area. I 1946 blev området lagt under forvaltning af United States Fish and Wildlife Service med navnet Theodore Roosevelt National Wildlife Refuge. I 1947 blev området etableret som Theodore Roosevelt National Memorial Park; dette er den første og eneste «National Memorial Park»  som er oprettet. I 1978 blev grænserne justeret, og området blev opgradert til nationalpark under sit nuværende navn. Samtidig blev et mindre område af parken, på 121.1 km², underlagt en strængere beskyttelse som Theodore Roosevelt Wilderness. Hele nationalparken ligger indenfor Little Missouri National Grasslands.

Dyrelivet er karakteristisk for Great Plains med bison, vildhester, wapiti, tykhornsfår, virginiahjort, storøret hjort og præriehunde. Fulgelivet omfatter over 186 arter; blandt andet kongeørn, spidshalet hjerpe (Tympanuchus phasianellus) og kalkun.

Se også
Nationalparker i USA

Eksterne kilder/henvisninger 

Officielt websted

Nationalparker i USA
North Dakota
SEHA League

SEHA-liga er en international håndboldliga med deltagelse af mandlige klubhold fra Bosnien og Hercegovina, Hviderusland, Kroatien, Makedonien, Montenegro, Slovakiet, Slovenien og Ungarn. Tidligere har også hold fra Serbien deltaget. Ligaen styres af South European Handball Association med hovedsæde i Zagreb.

Ligaen blev oprettet i 2011, og den første sæson blev turneringen vundet af RK Vardar fra Makedonien, mens den efterfølgende sæson blev vundet af RK Zagreb Croatia Osiguranje fra Kroatien.

Sæsoner

Kilder / eksterne henvisninger 
 SEHA League 

 
Håndboldligaer
Etableret i 2011